Salvador (Escalons de la Gila) repetix triomf en el concurs de carrers de les festes de Sant Miquel
16 de setembre de 2017

La XXVII edició del Concurs d'Engalanament de Carrers, emmarcat en el programa de la ‘Fira i Festes de Sant Miquel 2017’, ja coneix els guanyadors d'esta tradicional cita a Llíria. El veredicte del jurat va concedir el primer premi de la present edició a la Falla Plaça Major, que va adornar el carrer del Salvador (Escalons de la Gila), que s'alça amb este guardó per tercer any consecutiu. Va obtindre 34 punts.

El segon premi va parar al carrer Lope de Vega i adjacents amb 29 punts, i el tercer per a la Residencia Serviger amb 26 punts. El jurat i les autoritats van visitar anit els carrers participants en el certamen.